Sadaya rumaos ingkang mindhak-mindhak alusipun ngantos dados panggarjita utawi graita, punika tuwuhipun saking tuk satunggal utawi wêwinih satunggal. Sadaya rumaos punika amung satunggal, rumaos satunggal wau botên kenging kapisahakên saking sanèsipun, sarta botên kenging sakathahing manungsa sami kapisah-pisah kados anggadhahi adêg pyambak, manungsa punika pinangkanipun nunggil sami sapancêr, dene anggènipun manungsa sami anggadhahi rumaos punika pinangkanipun saking gêsang satunggal. Inggih manungsa sadaya punika kawêdharing kawontênanipun Pangeran. Inggih